سوریه-ده بشار اسد رژیمی‌نین ادلیب-ده گرگین‌لیگی آزالتما بؤلگه‌سیندکی یاشاییش منطقه‌لرینه هوجوم‌لاریندا سیویل وطنداش‌لاردان 15 نفر حیاتینی ایتیریب.
اسد رژیمی ادلیب و حلب-ین موختلیف بؤلگه‌لرینه هاوا‌دان و قورودان هوجوم ائدیب.
سیویل مودافعه (آغ دبیلقه‌لی‌لر) قایناقلاریندان‌ الده ائدیلن معلوماتا گؤره، اسد رژیمی‌نین هوجوم‌لاریندا ادلیب شهر مرکزی و اطراف اراضی‌لرینده 3، حلب-ده ایسه 4 اولماقلا جمعی 7 سیویل وطنداش حیاتینی ایتیریب.
موخالیفته مخصوص اوچاق رصدخاناسی‌نین معلوماتینا گؤره ایسه، روس دؤیوش طیاره‌لری‌نین ادلیب شهر مرکزینه ائتدیگی هوجوم‌لاردا سیویل وطنداش‌لاردان 8 نفر اؤلوب.
دیگر طرف‌دن تورکیه سلاح‌لی قوه‌لری ادلیب گرگین‌لیگی آزالتما بؤلگه‌سینه حربی تجهیزات گؤندرمکده داوام ائدیر.
خیلی سایدا تانک‌دان عبارت کونووی ادلیب-ین موختلیف نقطه‌لرینده یئرلشدیریلیب.
